जैगम इमाम ने अपने फिल्मी करियर की शुरुआत ‘दोजख इन सर्च आफ हैवन’ नाम की फिल्म से की थी जो कि उनके खुद के उपन्यास दोजख पर आधारित थी। इसके बाद उन्होंने मुस्लिम मदरसा कल्चर पर प्रहार करती हुई फिल्म ‘अलिफ’ बनाई जिसने अपने बोल्ड सब्जेक्ट की वजह से काफी चर्चा बटोरी। ‘अलिफ’ अभी भी भारत के कई मदरसों और यूनिवर्सिटीज में दिखाई जाने वाली लोकप्रिय फिल्म है। सोशल इश्यूज़ को बारीकी से उठाने वाले डायरेक्टर जैगम इमाम तीसरी फिल्म ‘नक्काश’ है जो बनारस की पृष्ठभूमि पर है। बनारस पर एक बाद एक 3 फिल्में बनाने के बारे में जैगम कहते हैं कि मैं बनारस से हूं और बनारस की कहानियां मुझे आकर्षित करती हैं।